**,,სსიპ - შოთა რუსთაველის საქართველოს ეროვნული სამეცნიერო ფონდის ჯილდო 2018 წლის საუკეთესო ახალგაზრდა მეცნიერთა და მეცნიერთა ჯგუფებისათვის“ კონკურსის ფარგლებში აპლიკანტების მიერ ხშირად დასმული კითხვები**

* **შეზღუდულია თუ არა ჯგუფის წევრების რაოდენობა?**

კონკურსში სამეცნიერო ჯგუფის ნომინაციაში მონაწილე წევრების რაოდენობა არ არის შეზღუდული.

* **საკმარისია თუ არა რომ ჯგუფის ხელმძრვანელის სტატუსით      მეცნიერს საერთო პულიკაციები ჰქონდეს ჯგუფის ყველა წევრთან მაგრამ ჯგუფის დანარჩენს წევრებს არა.**

*სამეცნიერო კვლევით ჯგუფის კატეგორიაში განაცხადის წარმოდგენის შემთხვევაში,* აპლიკანტებმა უნდა დაასაბუთონ, რომ წარმოადგენენ სამეცნიერო კვლევით ჯგუფს. ჯგუფს (შესაძლებელის ჯგუფის რამდენიმე წევრს) მომზადებული ჰქონდეს მინიმუმ ერთი სტატია, მინიმუმ ერთი საერთო სახელძღვანელო, ან თანაავტორობით/ ერთობლივად წარდგენილი/მიღებული პატენტი (არსებობის შემთხვევაში).

* **მოთხოვნილია თუ არა მხოლოდ ბოლო სამი წლის მანძილზე გამოქვეყნებული ნაშრომები? თუ ეს ასეა ჩაითვლება თუ არა 2015 წლის აგვისტოში გამოქვეყნებული ნაშრომი? (სხვა სიტყვებით რომელი თარიღიდან ჩაითვლება ბოლო სამი წელი?)**

კონკურსის პირობების თანახმად, აპლიკანტმა უნდა წარმოადგინოს კანდიდატის დასაბუთების წერილი დარგში **ბოლო 3 წლის პერიოდში** (კონკურსის გამოცხადებიდან) სამეცნიერო მიღწევების მითითებით.

* **საკმარისია თუ არა მხოლოდ რეკომენდატორი საკონტაქტო ინფორმაციის წარმოდგენა და აუცილებელი არ არის რეკომენდატორის წერილის ქართული თარგამანი**

ჯილდოს ნომინაციაზე წარდგენილ დოკუმენტაციას უნდა ერთვოდეს სარეკომენდაციო წერილი, ან რეკომენდატორის საკონტაქტო ინფორმაცია (სახელი გვარი, ტელეფონი, ელექტრონული ფოსტის მისამართი). რეკომენდაცია უნდა იყოს წარმოდგენილი ქართულ და ინგლისურ ენებზე.

აუცილებელია ინგლისურ ენოვანი რეკომენდატორის წერილის თარგმანი (თარჯიმანთა ბიუროს მიერ დადასტურებული).

* **CV უნდა წარმოადგინოს ჯგუფის ხელმძღვანელმა - თუ ყველა მონაწილემ კონკურსში?**

CV უნდა წარმოადგინოს სამეცნიერო ჯგუფის ყველა წევრმა (ქართულ და ინგლისურ ენებზე).